en fr en cy en et en cy cy cy es en en en en en cy cy cy cy cy cy cy en cy cy cy cy cy cy cy en cy cy nl cy en en en cy
Hanner Cant: 13–14 Gorffennaf 2012, Pafiliwn Pontrhydfendigaid
Pumdeg o fandiau, dwy noson, un parti mawr
Fifty Welsh bands in one weekend
13–14 July 2012, Pafiliwn Pontrhydfendigaid
Bryn Fôn yn ymuno â’r parti
Un o artistiaid amlycaf y pedwar degawd diwethaf yn rhan o arlwy gig mawreddog i ddathlu hanner canmlwyddiant Cymdeithas yr Iaith Gymraeg
Mae trefnwyr Hanner Cant, yr ŵyl gerddorol i ddathlu pen-blwydd Cymdeithas yr Iaith yn 50, wedi cyhoeddi y bydd un o artistiaid Cymraeg amlycaf y pedwar degawd diwethaf yn ymuno â’r arlwy ym Mhafiliwn Bont ym mis Gorffennaf.
Bydd Bryn Fôn yn ymuno â’r 49 o artistiaid Cymraeg eraill fydd yn perfformio ar benwythnos 13-14 Gorffennaf.
Bu criw Hanner Cant yn rhyddhau enw un artist bob wythnos ers cyhoeddi trefniadau’r gig ddechrau mis Awst llynedd – Gruff Rhys oedd y cyntaf ac ers hynny mae Yr Ods, Meic Stevens a Gai Toms ymysg y 30 sydd wedi eu henwi hyd yn hyn.
Bryn Fôn a’r Band yw rhif 31 felly, ac mae’r amseru’n dda i’r trefnwyr wrth i docynnau sylfaenol fynd ar werth am hanner dydd yfory (dydd Iau, 1 Mawrth).
Mae’r cerddor o Ddyffryn Nantlle yn gefnogwr brwd o Gymdeithas yr Iaith, ac yn falch iawn o fod yn rhan o’r gig hanesyddol i ddathlu pen-blwydd y mudiad.
“Fel un sydd wedi bod mewn band ers dros 35 o flynyddoedd, dwi’n teimlo fel cyd-ddathlu hefo’r Gymdeithas... mae’n teimlo fel 50 i mi ’fyd!” meddai Bryn Fôn.
“Rwyf wedi bod yn dyst i sawl ‘noson fawr’ yn y gorffennol, ond mae’n debyg y bydd y gig i ddathlu’r 50 yn uchafbwynt i unrhyw un sydd â diddordeb mewn canu Cymraeg.”
Mae’r penwythnos yn arwyddocaol hefyd i Bryn gan fod ganddo gysylltiad arbennig arall â Phontrhydfendigaid.
“Wrth gwrs, bydd hefyd yn grêt cael mynd nôl i’r Bont i weld hen ffrindiau o fy nyddiau yn chwarae pêl-droed i’r pentre.”
Mae tocynnau’r penwythnos yn mynd ar werth yn swyddogol ddydd Iau, 1 Mawrth, ar wefan y digwyddiad, hannercant.com. Dim ond £25 ydy pris tocyn wrth brynu o flaen llaw – sy’n gyfystyr â thalu 50c am bob artist sy’n perfformio.
Gyda llai nag ugain o wythnosau i fynd tan y penwythnos mawr bellach, bydd rhagor o fanylion am y digwyddiad yn cael eu rhyddhau dros yr wythnos nesaf. Gallwch ddilyn y newyddion diweddaraf ar y wefan a thrwy ddilyn @hannercant ar Twitter.
Dilyna @hannercant am y wybodaeth ddiweddaraf
Gyrra wahoddiad i dy ffrindiau i’n digwyddiad Facebook
Cymdeithas yr Iaith Gymraeg | Ymuna | Cyfranna | Sianel 62
Follow @hannercant for updates
Join our Facebook event
Cymdeithas yr Iaith Gymraeg